Lumorinse on veteen liukenevasta tabletista valmistettava miedon makuinen suuhuuhde, jota purskutellaan Lumoral-hoidon ensimmäisessä vaiheessa. Lumorinsen purskuttelu on välttämätön osa Lumoral-hoitoa, sillä antibakteerinen vaikutus toteutuu Lumorinsen sisältämän vaikuttavan aineen avulla. Lumorinsen vaikuttava aine on valoherkkä väriaine, joka tarttuu hampaassa olevan plakin pintaan. Väriaineena käytettävä indosyaniinivihreä on turvallinen, ruoansulatuskanavassa imeytymätön molekyyli, joka yhdessä Lumoral-laitteen valon kanssa tuottaa plakkiin kohdennetun antibakteerisen vaikutuksen. Lumorinsen sisältämä indosyaniinivihreä on vesiliukoinen, joten se ei värjää hampaita ja huuhtoutuu suusta hampaiden harjauksen yhteydessä. *Koostumus: Mannitoli, ksylitoli, askorbiinihappo, natriumbikarbonaatti, polyvidoni, indosyaniinivihreä, magnesiumstearaatti, piidioksidi ja piparminttuaromi. Vaikuttava aine: Indosyaniinivihreä 7,0 mg. Säilytys: Huoneenlämmössä, alkuperäispakkauksessaan valolta suojattuna. Ei lasten ulottuville tai näkyville.